**Солтүстік Қазақстан облысы**

**Қызылжар ауданы**

**Шаховское селосы**

Қазақ тілі мен әдебиеті мұғалімі:

Рияпова Толқын Алпысбайқызы

**Сабақтың тақырыбы: Сөзжасамнан өткенді қайталау**

**Сабақтың мақсаты:**

**Білімділік**: оқушылардың сөзжасам тарауынан алған білімдерін пысықтап, теориялық білімдерін практика жүзінде қолдану, ауызша, жазбаша талдау жұмыстарын жүргізе отырып, білімдерін бекіту.

**Дамытушылық**: оқушылардың сын тұрғысынан ойлауын дамытып, ой шақыра білуге, жеке жұптасып, шағын топта жұмыс істеуге дағдыландыру, шығармашылық қабілетін, ойлау қабілетін, қиялдарын дамыту, ой қорытып, нақты шешім жасауға үйретіп, өздеріне сенімдерін арттыру;

**Тәрбиелік**: оқушыларды ізденімпаздыққа, өз ойын айта білуге, сауатты жазуға, ұқыптылыққа баулу, топпен жұмыс жасап, бірін-бірі тыңдай білуге үйрету, сөйлеу мәдениетін қалыптастыру;

**Сабақтың түрі**: Дәстүрден тыс бекіту сабағы,

**Сабақтың әдісі:** сын тұрғысынан ойлау стратегиялары

**Сабақтың көрнекілігі**: жетондар, үлестермелі қағаздар, топқа бөлінетін белгілер, плакат, кестелер, түрлі-түсті қарындаштар, түрлі суреттер

**Пәнаралық байланыс**: психология, бейнелеу өнері, философия

**Сабақтың барысы: 1. Ұйымдастыру кезеңі.**

* Сәлеметсіздер ме? Балалар және бүгінгі ашық сабағымыздың қонақтары, қазір қазақ тілі сабағы. Сабағымызды бастамас бұрын сендердің патриоттық көзқарастарыңды білгім келеді.
* 1. Патриоттық көзқарас.
* 1. Мен қазақстан азаматымын.
* 2. Мен өз ана тілімді құрметтеймін.
* 3. Мен Отаным үшін еңбек етемін.
* 4. Мен озат оқушы боламын.
* 5. Мен табиғатты аялаймын.
* Жақсы балалар , онда сендердің күнделіктерің 4 пен 5-ке толсын! Олай болса, күн жады мен көркем жазуды әдемі етіп жазайық.

**2. Қызығушылықты ояту сатысы.**

**Ой шақыру стратегиясы.**

«Адам – өз өмірінің суретшісі. Ол өмірді сырлап бояуға, оған ажар , түр беруге, оны әшекейлеп өрнектеуге еңбек етеді.» Баубек Бұлқышев

М: - Ал, балалар, Баубек Бұлқышевтың бұл сөзін қалай түсінесіңдер? (оқушыларды сөйлету)

Балалар жауап береді.......

М: - Ал, еңбек ету үшін, адамның ажарлы өмір сүруі үшін не керек деп ойлайсыңдар? (ой қозғау)

М: - Ендеше, бүгінгі сабағымызда ойлау сатыларына «Адам керуен, өмір жол» дегендей жолға шығамыз.

**3. Мағынаны ашу сатысы.**

М: -Сонымен, жолға шықтық. Жолдағы ережелерді сақтап, бағыт сілтеуші не? (*бағдаршам*). Олай болса , бағыт сілтеушілерің мен, ал сиқырлы бағдаршам түстерді сендерді ойлау сатыларына шақырады. Тақтаға түрлі-түсті қағаздан дөңгелек ойып, тақтаға іліп отырамын. Жанында әр тапсырманың атауы жазылып тұрады.

Ақ түс: - Балалар, қандай өзгерісті байқадыңдар? Ақ түсті көрген кезде қандай ой келеді? Жалпы, ақ түс шексіздік ұғымына сай келетін сияқты. Адам баласының алар ұғымы өте шексіз. Соның бірі өздерің танысып шыққан – «Сөзжасам» тарауы.

* Енді, ойлаудың алғашқы сатысы – дерек мағлұматқа тоқтаймыз.

**Топтау стратегиясы** (сұрақ беріледі, соған қарап білгендерін дәптерлеріне жазып шығады,ең жақсы шыққан стратегияны , тақтаға жазып шығу.)

М: - Жасыл түс . Ал балалар, келесі түс «Жасылда» қандай ой келеді? Олай болса, бағдаршамның жасыл түсінде не істетін едік? «Жол ашық» Ендеше келесі ойлау сатысында алған мағлұматтарымызды салыстыра отырып зерттейміз.

**5. Венн диаграммасы** (зерттеу)

|  |  |  |
| --- | --- | --- |
| Сөздік қор | Ортақ белгісі | Сөзжасам |
|  |  |  |

М: -сары түс – ал, балалар, келесі түс «Сары». Сары түсті көргенде қандай ой келеді? Олай болса, бағдаршамның сары түсінде не істейміз? «Дайындал» ендеше, келесі ойлау сатысы алған мағлұматтарды іс-әрекетте тиімді пайдалана білу.

6. Өз бетімен жұмыс. (терме диктанты) Сөзжасамның төрт тәсіліне байланысты сөздерді теріп жазу.

Сергіту сәті. (халықтық педогогикамен байланыстыру). Балаларға мақалдың бастапқы бөлігін айтып , ары қарай жалғастыру ойынын өткіземін.

М: -қара түс – Ал, балалар, келесі түс-қара. «қарада» қандай ой келеді? Олай болса, қара түстен «Сақ болуымыз»керек. Ендеше, келесі ойлау сатысы – алған мағлұмат бойынша өзіміздің әлсіз жағымызды танып білейік.

7.Үлестірмелі қағазбен жұмыс. Әр топқа сөздер , одан туынды сөздер жасау.(сөз, сөз тіркесі, сөйлем, шағын мәтін)

**4. Ой-толғаныс сатысы**

391-жаттығу.

Тақтада: Мәтіннен жұрнақ жалғану арқылы жасалған туынды сөздерді табу.

Дәптерге: Қарамен жазылған сөздердің қандай жолдармен жасалғанын түсіндіріңдер.

**6. Қорытындылау**

Қызыл түс: - Ал, балалар , соңғы түс - ....

* Ия , жарайсыңдар қызыл түс. Қызыл түсте не істейміз? «Тоқтаймыз.»
* Ендеше, келесі ойлау сатысы-
* Сабақ бойынша алған білімдеріңді жүйелеп, жоба рақылы дәлелдеу.

Коллаж әдісін пайдалану. (әр-түрлі суреттер: ата, әже, ана, әке, достардың, жеміс-жидектің, қаланың, жануарлардың т.б.)

**7. Бағалау.**

**8. Үйге тапсырма.**

1) сөзжасамды қайталауға арналған тапсырмаларды орындау.

2) Туған табиғаттың тамашасы жайында білетін мәліметтеріңді кірістіріп, ертегі жазау.